עטרה אוריה

עטרה אוריה (נולדה ב-10 ביולי 1996) היא זמרת-יוצרת ושחקנית ישראלית. פרצה לתודעה בזכות להיטה, "ילד מטריה", שהגיע לראש מצעדי הפזמונים וזיכה אותה בתואר "פריצת השנה" של גלגלצ ו-ynet.

ביוגרפיה
נולדה ב-1996 למשפחה דתית. בגיל 13, עזבה את הבית מסיבות שאינן ידועות. אוריה עברה בין משפחות אומנה ומגיל 18 החלה להתגורר ברחוב. בגיל 19, לאחר שהתראיינה לתוכנית "פנים אמיתיות" של אמנון לוי בערוץ 10, התסריטאית והבמאית זוהר אוריה מהוד השרון איתרה אותה והחליטה לאמץ אותה. לאחר אימוצה, החלה ללמוד מוזיקה ברימון בית ספר למוסיקה.

בשנת 2019 השתתפה בתוכנית "הכוכב הבא לאירוויזיון", אך הודחה לאחר שלב האודישנים.

בין השנים 2021–2022 שיחקה במספר סרטים, בהם "לטעום" מאת אן סרין מרינקוביץ' ו"קוראים לי קלייר" מאת משה חליו (לצד צחי הלוי).

ביוני 2023, לאחר שהוחתמה על ידי NMC, בעידודו של הזמר שלמה ארצי, הוציאה אוריה את סינגל הבכורה שלה, "ילד מטריה", העוסק בחרם חברתי. השיר זכה להצלחה ברשתות החברתיות ואף בתחנות הרדיו, והגיע למקום הראשון במצעד של מדיה פורסט. השיר זכה להצלחה גם במצעדים השנתיים והגיע למקום השני במצעד של גלגלצ ו-ynet, בו זכתה אוריה בפרס "פריצת השנה", ולמקום הרביעי במצעד העשירייה של השנה של כאן גימל.

בעת מלחמת חרבות ברזל באוקטובר 2023 הקליטה את השיר "לתמיד" בהפקתם המוזיקלית של אריאל טוכמן ועברי לידר, המוקדש ללוחמי משמר הגבול ומשטרת ישראל.

דיסקוגרפיה

סינגלים
 2023: "ילד מטריה"
 2023: "לתמיד"

הערות שוליים

קישורים חיצוניים
 
 
 	

זמרות-יוצרות ישראליות
שחקניות קולנוע וטלוויזיה ישראליות
מתמודדות הכוכב הבא
בוגרות רימון בית ספר למוסיקה
ישראליות שנולדו ב-1996